Աղվան Հովսեփյան

Աղվան Գառնիկի Հովսեփյան (), հայ իրավաբան, Հայաստանի քննչական կոմիտեի նախագահ (2014-2018), Հայաստանի արդարադատության պետական խորհրդական (1998), իրավաբանական գիտությունների դոկտոր (2005), Բնության և հասարակության մասին գիտությունների միջազգային ակադեմիայի ակադեմիկոս (2004), Հայաստանի Գերագույն խորհրդի պատգամավոր (1990-1995), Հայաստանի գլխավոր դատախազ (2004-2013), Հայաստանի վաստակավոր իրավաբան (01.07.2003)։

 Կենսագրություն 
Ծնվել է 1953 թվականի հունվարի 7-ին Երևանում։ Բարձրագույն կրթությունը ստացել է Երևանի պետական համալսարանի իրավաբանական ֆակուլտետում, որն ավարտել է 1974 թվականին։ Մասնագիտական գործունեությունն սկսել է 1974 թվականից՝ աշխատելով Կարելական Ինքնավար Հանրապետության Սեգեժայի շրջանի դատախազությունում որպես քննիչ։
1978-1986 թթ. աշխատել է Լեռնային Ղարաբաղի դատախազությունում նախ որպես ավագ քննիչ, դատախազի օգնական, ապա՝ քննչական բաժնի պետ, Մարտակերտի շրջանի դատախազի օգնական։ 1986-1989 թթ. եղել է Արթիկի շրջանի դատախազության քննիչ, 1989 - 1998 թթ.՝ Հայաստանի գլխավոր դատախազին առընթեր հատկապես կարևոր գործերի քննիչ, 1998 թ. ապրիլից մինչև սեպտեմբեր - գլխավոր դատախազության քննչական մասի պետ, 1998 -1999 թթ.՝ Հայաստանի գլխավոր դատախազ, 1999-2004 թթ.՝ Հայաստանի գլխավոր դատախազի տեղակալ։
2004 թ. Հայաստանի Նախագահի հրամանագրով նշանակվել է Հայաստանի գլխավոր դատախազ։ 2007 թ. սեպտեմբերի 13-ին Հայաստանի նախագահի առաջարկությամբ ՀՀ Ազգային ժողովի որոշմամբ նշանակվել է ՀՀ գլխավոր դատախազԳԱՌՆԻԿԻ ՀՈՎՍԵՓՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԼԽԱՎՈՐ ԴԱՏԱԽԱԶ ՆՇԱՆԱԿԵԼՈՒ ՄԱՍԻՆ 6 տարի ժամկետով՝ պաշտոնավարելով մինչև 2013 թ. սեպտեմբերի 6-ը։ 2014 թ. հուլիսի 18-ին ՀՀ Նախագահի հրամանագրով նշանակվել է Հայաստանի քննչական կոմիտեի նախագահԱ. ՀՈՎՍԵՓՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔՆՆՉԱԿԱՆ ԿՈՄԻՏԵԻ ՆԱԽԱԳԱՀ ՆՇԱՆԱԿԵԼՈՒ ՄԱUԻՆ։

Տիրապետում է հայերենին, ռուսերենին և անգլերենին։

 Հասարակական գործունեություն 

2002 թ-ի նոյեմբերի 9-ին ընտրվել է Նիգ-Ապարան հայրենակցական բարեգործական հասարակական կազմակերպության պատվավոր նախագահ, 2006 թ-ին՝ Հայրենակցական միությունների «Միաբանություն» հասարակական կազմակերպության պատվավոր նախագահ։ 2005 թ-ի մայիսի 28-ին կազմակերպել և ղեկավարել է «Միասնության շուրջպար» միջոցառումը Արագած սարի շուրջը, նույն ծրագրի շրջանակներում Ապարանի և Աշտարակի սահմանագլխին հիմնադրել «Հայոց տառարձանների պուրակը»։ Զբաղվել է նկարչությամբ։ «Թթենիներ», «Կարմրավոր», կտավների վերատպությունները տպագրվել են Սերգեյ Հարությունյանի «Ուրախ հոգեհանգիստ» բանաստեղծությունների գրքում։

 Երկեր 
Հրատարակել է գրքեր
 Քրեագիտական համառոտ բառարան։ Երևան, 1999 թ.։
 Դատախազական հսկողությունը Հայաստանում։ Երևան, 2000 թ., 218 էջ։
 Խուլիգանության պատճառներն ու նախականխումը։ Երևան, 2004 թ.։
 Դատախազական գործունեությունը և խուլիգանության դեմ պայքարի հիմնախնդիրները։ Երևան, 2005 թ., 377 էջ։
 Քեզ համար։ Մորս հիշատակին։ Ալբոմ։ Երևան, 2009 թ., 14 էջ։

Խմբագրել է գրքեր
 Քննիչի ուղեցույց։ Նյութերի ժողովածու։ Պատասխանատու խմբագիր և ներածության հեղինակ, Երևան, 2000 թ., 172 էջ։
 Սերգեյ Հարությունյան, Ուրախ հոգեհանգիստ։ Բանաստեղծությունների ժողովածու, (Երևան, 2005 թ., 116 էջ)։
 ՉԻ Հուլիսի 9, 2004 թ 

 Պարգևներ, կոչումներ 
 Հայաստանի արդարադատության պետական խորհրդական
 Հայաստանի մշակույթի նախարարության ոսկե հուշամեդալ (24.10.2005)
 Հայաստանի բնապահպանության նախարարության ոսկե մեդալ (2009)
 Գյումրու քաղաքապետարանի «Վարպետ» ոսկե մեդալ (30.10.2005)
 «Հայրենիքին մատուցած ծառայությունների համար» 1-ին աստիճանի մեդալ
 «Ֆրիտյոֆ Նանսեն» հիմնադրամի «Ֆրիտյոֆ Նանսեն» ոսկյա հուշամեդալ
 Պատվո շքանշան, 2012 (Ռուսաստանի Դաշնության նախագահի՝ 14.04.12 թ. հրամանագիր)
 Մխիթար Գոշի մեդալ (2015)Ա. Գ. ՀՈՎՍԵՓՅԱՆԻՆ ՄԽԻԹԱՐ ԳՈՇԻ ՄԵԴԱԼՈՎ ՊԱՐԳԵՎԱՏՐԵԼՈՒ ՄԱՍԻՆ
 Ապարանի շրջանի Վարդենիս համայնքի պատվավոր քաղաքացի (30.05.2003)
 Ապարան քաղաքի պատվավոր քաղաքացի (09.01.2004)

 Ծանոթագրություններ 

 Գրականություն 
 Բախչինյան Ֆ. Բ., Գերբարոյական առաքելություն, Երևան, 2006:
 Հայկ Խաչատրյան, Տիգրան Պետրոսյանց, Հայկազունք։ Երևան, 2002 թ., էջ 362։
 Տիգրան Հայազն, Գարեգին Ղազարյան։ 1000 հայազգի գեներալներ և ծովակալներ։ Երևան, 2009 թ., էջ 581-582։
 Տես նաև՝ http://www.genproc.am/am/

Կատեգորիա:1953 ծնունդներ
Կատեգորիա:Իրավաբանական գիտությունների դոկտորներ
Կատեգորիա:Արդարադատության պետական խորհրդականներ
Կատեգորիա:Մխիթար Գոշի մեդալակիրներ
Կատեգորիա:ԵՊՀ իրավաբանական ֆակուլտետի շրջանավարտներ
Կատեգորիա:Հայ իրավաբաններ
Կատեգորիա:Հայ պետական գործիչներ
Կատեգորիա:ՀՀ վաստակավոր իրավաբաններ
Կատեգորիա:ՀՀ ԳԽ 1-ին գումարման պատգամավորներ
Կատեգորիա:Պատվո շքանշանի ասպետներ (Ռուսաստան)
Կատեգորիա:Հայ փաստաբաններ
Կատեգորիա:«Հայրենիքին մատուցած ծառայությունների համար» 1-ին աստիճանի մեդալակիրներ